NaiveNeuron/SloPal huggingface dataset:
Kollár, Boris, predseda NR SR (2023-02-08):
Prosím, prezentujme sa a hlasujeme. (Hlasovanie.) Prítomných 131 poslancov, za 67, proti 22, 40 sa zdržalo, 2 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Ďuriš Nicholsonová, Lucia, podpredsedníčka NR SR (2016-10-12):
Ďakujem. A pýtam sa pána Beblavého, či chce zareagovať. Áno, je tomu tak, nech sa páči.
Poliačik, Martin, poslanec NR SR (2017-05-12):
Ďakujem veľmi pekne, pani podpredsedníčka. V súlade s § 73 zákona o rokovacom poriadku som bol gestorským výborom určený za spravodajcu, a teda predkladám informáciu k tomuto zákonu. Návrh spĺňa všetky náležitosti jednak rokovacieho poriadku, legislatívnych pravidiel, súčasťou je aj stanovisko ministerstva financií a je zrejmé, o čo v tomto návrhu zákona ide. Vychádzajúc z oprávnení, ktoré pre mňa ako spravodajcu vyplývajú, navrhujem a odporúčam, aby sa Národná rada po všeobecnej rozprave uzniesla na tom, že zákon prerokuje v druhom čítaní. V súlade s rozhodnutím predsedu Národnej rady navrhujem, aby tento návrh zákona prerokovali ako vždy ústavnoprávny výbor a k tomu gestorský, ktorým je výbor pre vzdelávanie, vedu, mládež a šport. Tým pádom ho do 30 dní prerokuje ústavnoprávny výbor a do 32 dní gestorský výbor. Pani predsedajúca, prosím, otvorte všeobecnú rozpravu.
Figeľ, Ján, podpredseda NR SR (2013-06-04):
S faktickou na predkladateľku, pán Martin Fronc, nech sa páči.
Pellegrini, Peter, predseda NR SR (2015-04-24):
Kolegyne, kolegovia pod balkónom, keby ste mohli trošku tichšie, aby pán poslanec mohol predniesť svoje vystúpenie.
Mezenská, Helena, poslankyňa NR SR (2014-05-30):
Ja si dovolím zareagovať na váš výstup, pán poslanec, a to v tom zmysle, že došla som k takej reflexii, úvahe, že seba lepší systém akokoľvek sa navrhne, rôzne disciplinárne konania, bezpečnostné previerky, Súdna rada, pokiaľ naozaj tieto systémy a návrhy budú, tento systém bude kreovaný tak, že v Súdnej rade budú zastúpení ľudia, ktorí podliehajú politickej, obchodnej moci, tak proste seba lepší systém proste zlyhá, fungovať jednoducho nebude. A ja som presvedčená o tom, že skutočnú reformu súdnictvo zažije potom, ak si všetci sudcovia uvedomia, že ak budú nemravne, nectnostne a nečisto konať, neublížia nikomu viac, ako sami sebe. Slovenské súdnictvo a celá slovenská spoločnosť si vyžaduje nie vonkajšiu reformu, lebo tie doteraz všetky zlyhali. Slovenské súdnictvo a celá spoločnosť si žiada vnútornú premenu, uvedomenie si každého jedného sudcu, každého jedného jednotlivca, ktorý je zodpovedný za výkon svojej funkcie, že ak koná nečisto a nemravne, neublíži nikomu viac, ako sám sebe. Ďakujem.
Blanár, Juraj, podpredseda NR SR (2023-06-16):
Pán poslanec Kašper s faktickou poznámkou.
Číž, Miroslav, poslanec NR SR (2011-02-04):
Ďakujem pekne. No, vážená pani poslankyňa, ja som osobitne chcel vypočuť si vyše vystúpenie z toho dôvodu, že predsa len ste aktívna sudkyňa a bolo pre mňa zaujímavé, asi ako bude koalícia formulovať svoj názor očami právnikov, ktorých majú vo svojich radoch. Pani poslankyňa, to, ako s ľahkosťou motýľa, ktorý na jarnej lúke máva krídlami, hovoríte o tom, že predseda parlamentu si splnil povinnosti a že urobil všetko, čo mal. No to je ale len čisto politické hľadisko. To znamená, že ste zrejme teda ten talár sudcu úplne vyzliekla. O problémoch, o ktorých hovoríte, o nejakých patových situáciách, hovoril aj kolega, to je absolútne očividné, veď to sú politické problémy vaše a čisto politické, ktoré sú vo vašej koalícii. Je predsa absolútne neprípustné, pani poslankyňa, to vám hovorím teraz ako sudkyni, aby ste predsa rozmýšľala tak, že pokiaľ je povinnosť a uplynie funkcia prokurátora v utorok tohto týždňa a vy tu začnete hovoriť, že situácia je normálna, že na tejto schôdzi nie je vypísaná voľba, to znamená, aby sa vyvinil predseda parlamentu, môže povedať, že naozaj urobil všetko objektívne pre to, aby bol generálny prokurátor zvolený, a len politické pomery spravidla medzi koalíciou a opozíciou spôsobili, že zvolený nebol. Ale nevypísať voľby a čakať na nejakú novú právnu normu, ktorú si vymyslíte absolútne len v súvislosti s touto voľbou, je, pani kolegyňa, ale hrubé prznenie práva a nepochopiteľné, že to ako sudkyňa hovoríte. Poviem vám úplne úprimne a nechcem byť osobný, mrzí ma to, ale ide o veľmi dôležitú okolnosť, nechcel by som, aby ste ma vy súdili v právnej veci pri tomto prístupe. Buď ako právnici držíme nejaký elementárny štandard spravodlivosti a objektivity, alebo potom budeme konať absolútne a bezbreho účelovo. A to je práve to, pred čím zásadným spôsobom varujeme tento parlament, nedajme sa na túto cestu. Jednoducho je neprípustné... (Prerušenie vystúpenia časomerom. Potlesk.)
Pellegrini, Peter, predseda NR SR (2015-10-01):
Ďakujem pekne. Prosím vás teraz, pán predseda, aby ste v limite pätnásť minút odpovedali na vám adresované otázky podľa vyžrebovaného poradia. Prvú otázku položil pán poslanec Milan Géci a znie: „Vážený pán predseda vlády, vývoj vo svete predurčuje spomalenie tempa ekonomického rastu. Ako v európskom kontexte vidíte vývoj slovenskej ekonomiky?“ Nech sa páči, pán predseda.
Šimečka, Michal, podpredseda NR SR (2024-09-13):
Ďakujem veľmi pekne a dávam slovo spravodajkyni, ktorú určil gestorský ústavnoprávny výbor pani poslankyni Zuzane Plevíkovej. Nech sa páči.
Glváč, Martin, podpredseda NR SR (2016-04-21):
Pán poslanec, nerád vás ruším, ale vieme, že programové vyhlásenie vlády je témou rokovania, hej?
M. Vášáryová, poslankyňa: (2010-05-26):
A preto vás upozorňujem, že pokiaľ nebude mať prechodné, napríklad prechodné ustanovenia, ktoré umožnia tým ľuďom, tým Slovákom, ktorí v dobrej vôli dávali svoje žiadosti o štátne občianstvo predtým, mali by ho dostať a nemali by byť zbavení slovenského občianstva. Apelujem na vás. Ďakujem veľmi pekne.
V. Veteška, podpredseda NR SR: (2005-05-17):
P. Bódy, poslanec: Ďakujem za slovo, pán predsedajúci. Teším sa, pán predseda výboru pre zdravotníctvo, pán Bielik, že ste odpovedali na moju otázku, ktorá sa týka individuálneho prístupu a individuálneho rizika podávania generických liekov. Práve preto chcem, a k tomu som chcel aj dospieť, práve preto chcem upozorniť aj na to, že ak teda generiká, ak väčšie riziko za menej peňazí, tak potom aj viac peňazí do sociálneho systému, ktorý dokáže sanovať ľudí, ktorí si nemôžu dovoliť tie lieky, ktoré im prinášajú menej rizika a tu neexistuje prepojenie medzi jednotlivými reformami, ktoré prináša súčasná vláda. Slobodné fórum dlho upozorňuje na to, aby všetky reformy boli koordinované a aby dopady týchto reforiem boli analyzované. Žiaľ, nestáva sa. Ďakujem.
Danko, Andrej, predseda NR SR (2019-05-14):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Ivanovi. Nech sa páči, pán poslanec.
P. Paška, predseda NR SR: (2010-03-03):
(Hlasovanie.) 139 prítomných, 131 bolo za, 8 sa zdržalo. Tento návrh sme schválili.
Janckulík, Igor, poslanec NR SR (2023-12-15):
Ďakujem pekne za slovo, vážený pán predsedajúci, kolegyne, kolegovia, mňa tu kolegovia asi teraz trošku prizabijú, lebo ja mám trošku inú myšlienku a čo sa týka Fond na podporu športu, tu musím pochvalne sa vyjadriť, lebo tento fond fungoval veľmi dobre a ja som bol na viacerých otvoreniach športových hál a tu fakt musím poďakovať a viem, že tento Fond na podporu športu mal aj zástupcu zo strany SaS, konkrétne Mira Drába, a urobilo sa veľmi veľa dobrých vecí. A čo sa týka vytvorenia ministerstva cestovného ruchu a športu, tu musím povedať, že tiež to nie je zlá myšlienka, aj KDH malo v programe podporu športu. Samozrejme vieme, že ten cestovný ruch a regionálne rozdiely sú veľmi veľké na Slovensku. Cestovný ruch môže tieto regionálne rozdiely znížiť, len bude to treba poriadne robiť. A čo sa týka športu, vieme, ako je na tom šport individuálny alebo kolektívny, samozrejme, trápi sa s finančnými zdrojmi, viem, o čom hovorím. Mám syna, ktorý bol tiež reprezentant Slovenska a podpora zo strany štátu bola doslova nulová. Na Slovensku máme aj veľmi veľa talentov, ale ak im nevytvoríme podmienky, tak väčšina týchto talentov, úplne ich stratíme. A ja si myslím, že ak pozerajú aj športovci túto rozpravu, tak možno sú trošku smutní, že nebojujeme za nich. Samozrejme súhlasím s pánom Gröhlingom, že nie je to dobré, keď je to v skrátenom legislatívnom konaní, tento proces, že je to pospájané a, samozrejme, musíme dávať aj pozor, kde budú smerovať finančné zdroje z tohto nového ministerstva. Ďakujem.
Šeliga, Juraj, podpredseda NR SR (2020-04-28):
Ďakujem, pán poslanec. Žiadne reakcie na vaše vystúpenie. Ako ďalší teda vystúpi pán poslanec Susko, nech sa páči.
Kuffa, Štefan, poslanec NR SR (2012-12-14):
Ďakujem pánu kolegovi Brockovi, aj že vyzval pána ministra, aby predstúpil, ešte stále máte priestor, pán minister, beží rozprava. Ak ste chlap a stojíte za to, postavte sa a vysvetlite nám tuná tieto veci. Pozrite sa, môžme mať aj iné a rozdielne názory, ja som sa nezhodol s ministrom financií vo veľmi dlhej diskusii, čo sa týkalo hazardných hier, a sme tu ako dvaja oponenti, ako dvaja rivali tuná opakovane vystupovali, ale vážim si ho, cez to všetko si ho vážim. Včera pán minister školstva, keď aj povedal, že raz vystúpi a už viac nevystúpi, nabral odvahu, vystúpil ešte dvakrát. Vy naozaj tuná mlčíte, ako to kolega Brocka povedal, ako taký partizán. To je čo? To je diverzačná činnosť, to je diverzný materiál, ktorý sa tu predkladá? Veď to je, naozaj, to netreba sa hanbiť povedať, to nie je krádež desaťročia, aby sa tu dobre rozprávalo, je to krádež storočia. Veď my všetko zaťažujeme, naozaj, naše rodiny, domácnosti. Ťažko sa žije na tomto Slovensku a my takto v priamom prenose ideme kradnúť. Počúvam tuná, že vyzýva Penta na stiahnutie návrhu zákona? To už sú tak maximálne trápne veci. A naozaj tak, ako vás aj pán premiér na to upozorňoval, celú vládnu stranu SMER, sami sa zničíte. Cez čo? Cez tieto škandály! Cez tieto škandály. Ak to naozaj myslíte vážne aj s vašou stranou, stiahnite návrh tohto zákona, keď už nás nepočúvate, tak už asi potom naozaj treba počúvnuť tú Pentu. Pozrite sa, obyčajný človek je ten na Slovensku, ktorý zaplatí úplne všetko. Všetko. Tak jak kolega Hlina tu hovorí, že na tom chrbte slovenského ľudu môže orať ktokoľvek a akokoľvek chce. Táto sála je opätovne nabitá ako veľkými emóciami... No nestihnem to dopovedať.
Číž, Miroslav, podpredseda NR SR (2015-11-25):
Ďakujem pekne. Vážený pán predseda, kolegyne, kolegovia, dovoľte teda na úvod aspoň stručne pripomenúť, že cieľom tejto navrhovanej novely rokovacieho poriadku je prispieť k transparentnosti legislatívneho procesu pri prerokúvaní návrhov zákonov. No a s tým účelom sa navrhovatelia snažia obmedziť predkladanie vecne nesúvisiacich noviel. Navrhuje sa explicitne ustanoviť, že pri prerokúvaní návrhu zákona nemožno podať návrh, ktorým sa mení a dopĺňa iný zákon, ktorý obsahovo nesúvisí s prerokovaným návrhom zákona. Ak by takáto situácia nastala, predsedajúci nedá o návrhu hlasovať. Navrhuje sa tiež, aby o pozmeňujúcich a doplňujúcich návrhoch podaných na schôdzi bolo možné hlasovať najskôr po uplynutí 48 hodín od ich podania v rozprave, čím sa vytvára v tomto štádiu legislatívneho procesu časový priestor na posúdenie podaných pozmeňujúcich a doplňujúcich návrhov. Upravuje sa elektronické zverejňovanie všetkých podkladov na schôdzi Národnej rady. Sprísnenie postupu pri vzatí návrhu zákona späť, tak aby opätovné zaradenie do programu schôdze bolo možné až po uplynutí šiestich mesiacov odo dňa jeho späťvzatia. Navrhujú sa tiež ustanovenia dotýkajúce sa interpelácií a hodiny otázok. V súvislosti s hodinou otázok sa navrhuje, aby hodina otázok nebola pravidelnou súčasťou programov schôdze zvolanej za účelom prerokovania návrhu na vyslovenie nedôvery vlády alebo jej členovi, ak o jej zvolanie požiada najmenej pätina poslancov. Je tam, samozrejme, celý rad ďalších ustanovení. V danom prípade mi dovoľte teda spomenúť, že návrh zákona bol predmetom rokovania ústavnoprávneho výboru, výboru pre financie a rozpočet, pre európske záležitosti a pre verejnú správu, regionálny rozvoj a výbor pre nezlučiteľnosť funkcií. Vyplynuli doplňujúce a pozmeňujúce návrhy. Predovšetkým je zaujímavý ten, ktorý sa dotýka etického kódexu poslanca Národnej rady, ktorý sa navrhuje prijať vo forme uznesenia Národnej rady Slovenskej republiky, ako aj ďalšie legislatívno-technické úpravy. Chcem povedať, že navrhovatelia sa stotožňujú a, samozrejme, budú rešpektovať vôľu pléna. Na záver vás ešte raz chcem si dovoliť poprosiť o podporu tohto návrhu zákona. Ďakujem.
Grendel, Gábor, podpredseda NR SR (2023-02-03):
Dve faktické poznámky na vystúpenie pána poslanca Čepčeka. Pán poslanec Richard Vašečka ako prvý s faktickou poznámkou.
Hrnko, Anton, poslanec NR SR (2016-06-16):
Vážená snemovňa, ja som chcel predstaviť svojho kandidáta, chcel som predstaviť, prečo som ho navrhol, ale vzhľadom na čas, ktorý ste mi vymedzili, aby sme skončili do 17.00 hodiny, neurobím to. Nebudem sa vyjadrovať ani o Jánovi Langošovi, lebo o mŕtvych treba rozprávať len dobre a zle nechcem povedať a dobrého tu neni čo povedať. Takže to je len toľko na margo toho. Ale poviem na margo pána Osuského, ktorý vidí všade komunistov a boľševikov. Pán Langoš zakladal Ústav pamäti národa s jednou členkou strany, ktorá tam stále pracuje. Prečo tú nenapádate? Na to sa chcem opýtať. Plne súhlasím, že treba voliť morálnych a čistých ľudí, nie bývalých politikov, pretože v politike človek obyčajne vždy nejakým tým zvodom prepadne. Môj kandidát je čistý a to, čo povedala pani Jurinová, nechcem to opakovať všetko, je, že je poberateľom zlatých padákov a že sa podieľal na tunelovaní Ústavu pamäti národa. Nuž, vážená alebo vážení, ja som prečítal asi ten článok, odkiaľ ste to zobrali, tam skutočne nie je jedného seriózneho slova. Ak je zlatý padák tri odstupné platy po sedem a polročnom pôsobení v ústave, tak, áno, má zlatý padák. A ten plat nie je taký, aby to mohla byť horibilná suma, ktorá sa dá pomenovať zlatým padákom. A ak nejaký trestný čin spáchal, treba ho dať na orgán, ktorý je na to určený. A čo sa týka tajnej voľby, pán Osuský, vy veľmi dobre viete, že tajná voľba bola vymyslená na to, aby sa poslanec mohol rozhodnúť slobodne, bez ohľadu na svoje stranícke sekretariáty, lebo občan potrebuje vedieť, že jeho poslanec keď sa rozhodne, sa rozhodne v jeho záujme, nie v záujme straníckych sekretariátov. A preto treba jednoducho pripustiť tajnú voľbu, pretože to je najspravodlivejšia voľba, to je to, za čo sme celé obdobie neslobody pledírovali. Celé obdobie neslobody sme pledírovali za tajné voľby a dnes povieme, že to nie je možné. Takže nechcem už ďalej o tom rozprávať. Hovorím, Ústav pamäti národa je o pamäti národa. Pamäť národa je niečo, čo nás má viesť z dneška, zo súčasnosti do budúcnosti na základe poznania minulosti. Pamäť národa obyčajne nerobia súčasníci, súčasníci obyčajne vidia len ten svoj úsek. Pamäť národa musí robiť kvalifikovaný historik, ktorý to vie vyhodnotiť nezávisle, a to je môj kandidát. A každý, kto má záujem o to, aby skutočne Ústav pamäti národa robil to, čo je v zákonnej náplni jeho, tak musí voliť môjho kandidáta. Ďakujem (potlesk).
Petrák, Ľubomír, poslanec NR SR (2016-06-15):
Áno, áno, áno, pardon, ospravedlňujem sa. Takže, pán podpredseda, dajte, prosím, hlasovať o návrhu zákona, aby sme ho prerokovali v druhom čítaní v súlade s § 73 ods. 3 písm. c) zákona o rokovacom poriadku.
Kollár, Boris, predseda NR SR (2021-11-09):
Vážené kolegyne, milí kolegovia, budeme pokračovať návrhom skupiny poslancov na vydanie zákona o pomoci tehotným ženám, tlač 665. Prosím techniku, aby mi ukázala na monitore. Prosím? (Reakcia z pléna.) Však áno, len nevidel, nevidel som, nemám to na monitore. Milí kolegovia, ideme do ústnej rozpravy. Chcem sa opýtať, či sa chce niekto prihlásiť do rozpravy ústne. Končím možnosť prihlásiť sa do ústnej rozpravy. Evidujem šesť prihlásených. Prvý vystúpi pán spravodajca. (Pokračovanie rokovania o návrhu skupiny poslancov Národnej rady Slovenskej republiky na vydanie zákona o pomoci tehotným ženám , tlač 665.)
V. Novotný, poslanec: (2005-05-10):
No a čo sa týka Ústavného súdu, k tomu poviem už len jednu vetu. Nech sa páči, treba to dať na Ústavný súd. Dali ste aj 20- a 50-korunáčky a Ústavný súd jasne rozhodol, že to nie je protiústavné a že je to v súlade s Ústavou Slovenskej republiky. Čiže môžete to skúsiť aj s týmito zákonmi, len neviem, prečo ste tak dlho čakali, však už ste nám to sľubovali  v septembri. Teraz už systém naštartoval, takže aj z vašej strany neviem, či je to úplne zodpovedné teraz to dávať na Ústavný súd, bolo to treba dať hneď, aby sme vedeli trochu naháňať ten výsledok, keď si myslíte, že sú protiústavné. Ďakujem.
Zelník, Štefan, poslanec NR SR (2018-03-14):
Ospravedlňujem sa všetkým. Vážený pán predsedajúci, prosím, dajte hlasovať o bode 29 schváleného programu, ktorým je prvé čítanie, návrh poslancov Antala a Pamulu na vydanie zákona, ktorým sa mení a dopĺňa zákon č. 219. Prosím, uveďte hlasovanie. (Smiech v sále.)
Matečná, Gabriela, ministerka pôdohospodárstva a rozvoja vidieka SR (2017-10-12):
Ja možnože tak v krátkosti odpoviem aj na tie vaše dotazy od občanov. Tam je potrebné aj prácu možnože poslancov, Martina samotného a tých, ktorí vedia, o čom hovoríme, aby občanom vysvetľovali, že keď sú v konaní, zbytočne sa naťahujeme, keď, ja neviem, dostanú 3,45 a niekto chce 3,50. Veď to je nezmysel, zbytočne ten prieťah je. Čiže aj vy ste v tých regiónoch práve preto, aby ste umravnili všetkých účastníkov konania, ktorí tam sú. Rozsudky Najvyššieho súdu, samozrejme, ohľadom účastníkov konania nám naozaj komplikujú, veľmi komplikujú vôbec vyporiadanie sa v zariadených záhradkových osadách. Chystáme na ministerstve nejaký metodický pokyn v súlade s rozsudkami, ktoré tam sú. Ďakujem veľmi pekne. Stačí takto, Martin?
Grendel, Gábor, podpredseda NR SR (2022-03-17):
Takže nemáte doplňujúcu otázku.
Bittó Cigániková, Jana, poslankyňa NR SR (2021-11-11):
Ďakujem. Potom sa divme, že máme agresiu na Slovensku a že sa nedodržujú pravidlá, keď v parlamente, ktorý by mal byť príkladom, to tu vyzerá jak v IV. cenovej len preto (ruch v sále), že predsedajúci vyžaduje dodržiavanie pravidiel a vecí, ktoré sú vo vyhláške... (Neutíchajúci ruch v sále a zaznievanie gongu.) A zasa krik. Rozumiete (neutíchajúci ruch v sále zaznievanie gongu), že chce iba, aby dodržia... aby sa dodržiavali platné pravidlá, platné zákony a vyhlášky? Vy ste poslanci Národnej rady. Ako vás toto môže vyrušovať? Vy môžte s tým nesúhlasiť. Ale ako by to tu vyzeralo, keby sme si každý dodržiavali len to, s čím súhlasíme? Alebo nie? (Prerušenie vystúpenia predsedajúcim.)
M. Číž, podpredseda NR SR: (2008-05-20):
Teraz má slovo s faktickou pán poslanec Martinák.
Zmajkovičová, Renáta, podpredsedníčka NR SR (2012-09-11):
Faktické poznámky na vystúpenie pána poslanca nie sú. Ďalším prihláseným do rozpravy je pán poslanec Martvoň. Máte slovo, nech sa páči.
Laššáková, Jana, podpredsedníčka NR SR (2014-11-09):
Ale nie, nie! Nie, pán Matovič (rečník opätovne zapol videozáznam), nemôžte to púšťať ešte raz, naozaj dodržujte rokovací poriadok (paralelne však už beží spomínaný videozáznam)! Raz ste to pustili, ale myslím si, že... Poprosím vás, nebudem sa s vami hádať.
Bugár, Béla, podpredseda NR SR (2018-03-26):
Pán poslanec Želiezka.
B. Bugár, podpredseda NR SR: (2002-06-20):
Teraz otváram rozpravu o tomto bode programu. Keďže som nedostal žiadnu písomnú prihlášku, preto sa pýtam, či sa hlási niekto ústne do rozpravy. Konštatujem, že nie je to tak. Vyhlasujem rozpravu o tomto bode programu za skončenú a zároveň prerušujem rokovanie o tomto bode. Hlasovať budeme až o 11.00 hodine. Ďakujem aj pánovi ministrovi, aj spravodajcovi. Teraz nasleduje druhé čítanie o vládnom návrhu zákona o uznávaní odborných kvalifikácií a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Vládny návrh zákona ste dostali pred prvým čítaním ako tlač 1467 a spoločnú správu výborov máte v tlači 1467a. Vládny návrh zákona odôvodní minister školstva Slovenskej republiky Peter Ponický. Pán minister, nech sa páči. P. Ponický, minister školstva SR: Ďakujem pekne. Vážený pán predsedajúci, dámy a páni, najprv mi dovoľte, aby som vám poprial príjemný dobrý deň. Návrh zákona o uznávaní odborných kvalifikácií a o doplnení zákona Národnej rady č. 145/1995 Z. z. o správnych poplatkoch v znení neskorších predpisov sa predkladá na rokovanie v súlade s Plánom legislatívnych úloh vlády na rok 2002. Hlavným dôvodom na prípravu tohto právneho predpisu bolo zharmonizovanie slovenských právnych predpisov o uznávaní s acquis communautaire. Vypracovanie návrhu zákona je prioritou aproximácie práva podľa Národného programu pre prijatie acquis communautaire, Partnerstva pre vstup, tzv. Bielej knihy, najmä kapitoly č. XVIII Vzájomné uznávanie odbornej kvalifikácie, ďalej skríningu kapitoly II Slobodný pohyb osôb v časti 2.10.10 Vzájomné uznávanie odbornej kvalifikácie, ďalej Prioritných úloh vlády na rok 2002 a Pravidelnej správy Európskej komisie o stave pripravenosti Slovenskej republiky na členstvo v únii z 13. novembra 2001. Účelom návrhu zákona je upraviť podmienky uznávania odbornej kvalifikácie občanov členských štátov Európskej únie, ktorí chcú v súlade s komunitárnym právom vykonávať regulované povolanie v Slovenskej republike. Návrh zákona transponuje do právneho poriadku Slovenskej republiky všetky smernice Európskej únie o tzv. všeobecnom systéme uznávania, okrem Smernice č. 99/42, ktorá už bola transponovaná do zákona č. 455/1991 Zb. o živnostenskom podnikaní v znení neskorších predpisov. Touto právnou normou sa do slovenského právneho poriadku zavádza nová sústava kompenzačných prvkov, ktorá umožňuje vyrovnávať prípadné rozdiely v obsahu a dĺžke odborného vzdelávania, ktoré môžu existovať v jednotlivých členských štátoch Európskej únie v porovnaní s kvalifikačnými predpokladmi v Slovenskej republike, ako aj spôsob uznávania iných dokladov, ktoré sa požadujú v súvislosti s prístupom k výkonu regulovaných povolaní. Sú to rôzne preukazy, preukazovanie bezúhonnosti, zdravotnej spôsobilosti a podobne. Návrh zákona bol prerokovaný v Legislatívnej rade vlády, jej pripomienky boli zahrnuté do zapracovania. Tento návrh nemá požiadavky na štátny rozpočet. Ďakujem pekne.
Sloboda, Vladimír, poslanec NR SR (2020-01-21):
Ďakujem pekne. Ja sa ospravedlňujem, ale teda výbor pre nezlučiteľnosť funkcií bude ešte chvíľku pracovať. O 15 minút, to znamená 16.20 bude zasadnutie výboru, okrem iného, bol nám doručený nález k jednej, z Ústavného súdu k jednej našej kauze, takže budeme o tom naozaj rokovať, takže vidíme sa o 15 minút. Ďakujem pekne.
P. Hrušovský, podpredseda NR SR: (2001-11-07):
Pristúpime k rokovaniu o ďalšom bode programu, ktorým je... Ešte predtým ako pristúpime k rokovaniu o ďalších bodoch programu, chcem privítať na balkóne Národnej rady študentov zo žilinských škôl. Vitajte v parlamente! (Potlesk.) Pristúpime teraz k rokovaniu o návrhu poslanca Národnej rady Slovenskej republiky Tomáša Galbavého na vydanie zákona, ktorým sa mení zákon č. 140/1961 Zb. Trestný zákon v znení neskorších predpisov . Návrh vlády ste dostali pred prvým čítaním ako tlač 1099 a spoločnú správu výborov schválenú gestorským výborom máte ako tlač 1099a. Dávam teraz slovo predkladateľovi návrhu pánovi poslancovi Galbavému, aby stručne odôvodnil predložený návrh Trestného zákona. Nech sa páči.
Laurenčík, Milan, podpredseda NR SR (2021-02-04):
Ďakujem. Prosím, zaujmite miesto pre spravodajcu. Ja otváram rozpravu, do ktorej som nedostal žiadnu písomnú prihlášku. Preto sa pýtam, či sa hlási niekto do rozpravy ústne. Konštatujem, že nie, preto vyhlasujem rozpravu za skončenú. Predpokladám, že k rozprave, ktorá neprebehla, ani pán navrhovateľ, ani pán spravodajca nechcú zaujať stanovisko. (Reakcia ministra.) Nech sa páči, pán minister. (Reakcia ministra.) Žartujete. Ďakujem. Prosím ešte pána spravodajcu, aby oznámil termín hlasovania o tomto. (Reakcia spravodajcu.) Dnes o piatej. Ďakujem. Prerušujem rokovanie o tomto bode programu. My teraz pristúpime k prerokovaniu návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 385/2000 Z. z o sudcoch a prísediacich a o zmene a doplnení niektorých zákonov v znení neskorších predpisov . Návrh vlády je pod tlačou 420. Prosím pani ministerku spravodlivosti pani Máriu Kolíkovú, aby vládny návrh zákona odôvodnila. (Krátka pauza. Telefonovanie predsedajúceho služobným telefónom.) Vážené panie poslankyne, vážení páni poslanci, pani ministerka je niekde tu vzadu, takže za chvíľku príde. Počkáme chvíľku. (Krátka prestávka.) (Po prestávke.)
Krajčí, Marek, poslanec NR SR (2018-02-13):
Ďakujem pekne za diskusiu, ktorú máme. Ja som len chcel povedať, že Ministerstvo zdravotníctva Slovenskej republiky definuje sieť, ono ju definuje a poisťovne ju musia naplniť. Keď ju nenaplnia, tak v podstate by nesplnili podmienky, aby mohli realizovať alebo vykonávať svoju činnosť na území Slovenskej republiky. Len problém je, ja s vami súhlasím, že problém je, že tá sieť je zle zadefinovaná. Ona je zadefinovaná na kraje. To znamená, pravdepodobne tí dvaja lekári, o ktorých ste hovorili, stačili, aby oni splnili tú podmienku siete. Ministerstvo avizovalo, možno ste si všimli, že by to chcelo premeniť na okresy, no poisťovne hneď začali vykrikovať, že bude zle, že to nechcú, lebo sa boja, že tých lekárov tam skrátka nezabezpečia. Toto nás určite čaká, toto nerieši tento zákon, ale úplne plne s vami súhlasím, že tá sieť je u nás úplne nevyvážená. Ale štandardne mám pravdu, ako sú to, žiaľ, štatistiky, že tých špecialistov, oni sa kumulujú práve v tých bohatých mestách, je ich relatívne dosť na pomer ostatných lekárov, a práve tie doplnkové ordinačné hodiny by toto ešte prehĺbili. Som o tom presvedčený. Ďakujem.
Zemanová, Anna, poslankyňa NR SR (2020-04-01):
Ide o to, o uvedenie schôdze, som myslela s tým, že akceptujeme, že môžu poslanci sledovať rokovanie Národnej rady zo svojich kancelárií, aby sme tuná nesedeli pohromade celý deň 150 ľudí s tým, že aby aj vo verejnosti bolo akceptované, že teda keď nesedíme na tejto stoličke, že sme prítomní a sledujeme schôdzu a hlasovanie, aby bol čas, dostatok času sa pripojiť potom k hlasovaniu. Ja len tuto som chcela tú organizačnú stránku, ktorú sme si dohodli, aby sme to všetci počuli, viacerí. Aj čo sú v strednom a vyššom veku poslanci, majú o takéto niečo záujem, takže som to chcela pripomenúť, že sme sa na tom dohodli na grémiu.
Laššáková, Jana, podpredsedníčka NR SR (2013-07-01):
S reakciou pán poslanec Sulík, nech sa páči.
Galko, Ľubomír, poslanec NR SR (2023-12-15):
Ďakujem pekne, Veronika. Veľmi správne si poukázala na to, že na počiatku bola len myšlienka darovať k narodeninám Andrejovi Dankovi jedno ministerstvo navyše, v tomto prípade ministerstvo športu. No to je iks miest pre nominantov, úradníkov a štátnych manažérov Slovenskej národnej strany. Zrejme im nestačia všetky tie miesta riaditeľov rôznych úradov pod ministerstvom životného prostredia, keď sa v podstate každý deň dočítame, že minister Taraba zasa vykopol ako prašivého psa nejakého riaditeľa, ktorý 20-25 rokov ako odborník pôsobil na svojom mieste, a dosadil tam nejakého okresného predsedu Slovenskej národnej strany alebo tej, tej strany, ktorú má s Kuffom, ktorú ani neviem jak, ktorá ani neviem, jak sa volá. Lenže zvrhlo sa to na niečo úplne iné. Aj ja to, že SIS a ministerstvo zahraničných vecí vypadlo z reťazca posudzovateľov jednotlivých licencií na zbrane a na tovar dvojakého použitia v oblasti zbrojárstva, pokladám za chybu. Stráca sa tým totiž krížová, resp. mimorezortná kontrola nad jednotlivými obchodmi. Treba si uvedomiť, že častokrát o tieto licencie žiadajú podniky, kde jedným alebo jediným akcionárom je práve rezort obrany. A v týchto prípadoch aj, aj v dnešnej geopolitickej situácii je mimoriadne žiaduce, aby boli do povoľovacieho reťazca zapojené aj subjekty mimo hlavného alebo jediného akcionára, žiadateľa. To, to, že tomu verí Robert Kaliňák, to je tristné, je to neprijateľné. Áno, on je v konflikte záujmov ako aktívny, aj keď zamaskovaný podnikateľ v zbrojárstve, ale treba zdôrazniť, že ak by to bol hocikto iný, tak táto zmena je zlá a nebezpečná.
Dostál, Ondrej, poslanec NR SR (2019-05-09):
Pán podpredseda, navrhujem zmeniť termín prerokovania hlasovania o bode 115, návrh na voľbu kandidátov na sudcov Ústavného sudcu Slovenskej republiky – nová voľba II (tlač 1490), nasledovne: rokovanie o tomto bode v utorok 14. mája 2019 o 14.00 hod. a hlasovanie sa uskutoční v rovnaký deň po hlasovaní o 17. hodine. Návrh odôvodňujem tým, že Ústavný súd je naďalej nekompletný, chýbajú mu šiesti z trinástich ústavou predpokladaných sudcov a nie je žiadny vecný dôvod naďalej naťahovať voľbu kandidátov. Tých kandidátov poznáme, z 24 kandidátov je 21 takých, ktorí sa už druhýkrát alebo tretíkrát uchádzajú. Máme možnosť sa rozhodnúť, nie je dôvod odkladať to zasa o dva týždne. Ďakujem.
Fronc, Martin, poslanec NR SR (2014-02-07):
Ďakujem pekne, pán predseda. Asi by som sa zmestil aj do faktickej poznámky, ale nevznikol priestor, aby som mohol mať faktickú poznámku. Takže veľmi krátko. Chcem povedať dve veci a zdôrazniť, ktoré zazneli od predkladateľa, kolegu Abrhana, že takéto rozdelenie priľahlého pozemku sa môže udiať len na základe dohody. Čiže žiadne vnútenie, musia sa tí spolumajitelia dohodnúť. A druhá vec je, ktorú pokladám za podstatnú, že je to zviazané s vlastníctvom bytov. Takýto pozemok priľahlý, aj keď bude niekto vlastník, nemôže samostatne predať. Poznamenávam, že takáto právna úprava existuje aj v iných krajinách, napríklad v Maďarsku, ak si s bytom kúpite aj parkovacie miesto, to parkovacie miesto môžete prenajať, ale predať ho nemôžete, môžete ho predať len spolu s bytom. Myslím si, že je to malý krok, ktorý môže pomôcť vzťahom a fungovaniu v obytných viacbytových domoch. Ďakujem.
Szőllős Ján, poslanec NR SR (2021-09-28):
Pán predsedajúci, keďže sme hlasovali o podanom pozmeňujúcom návrhu, dajte hlasovať o tom, že prerokovaný poslanecký návrh zákona prerokujeme v treťom čítaní ihneď.
Jurinová, Erika, podpredsedníčka NR SR (2013-04-16):
Ďakujem. Ďalší do rozpravy je prihlásený pán poslanec Jozef Mikloško.
Hargaš, Ján, poslanec NR SR (2023-12-18):
Ďakujem pekne. Ďakujem aj za ten príspevok, ktorý opäť podotkol, v čom sú nedostatky tohto zákona. A ja som si dal takú nadľudskú úlohu, že skúsim to pre bežného človeka zosumarizovať, čo sa tu deje. Čiže role a obsadenie. Koalícia predkladá zákony a snaží sa ich obhájiť, opozícia, ak sú zákony dobré, tak za ne zahlasuje, ak sú nedostatočné alebo zlé, tak ich kritizuje a ukazuje, kde sú nedostatky týchto zákonov. Čiže my tu rokujeme o kompetenčnom zákone, hovoríme, v čom sú nedostatky toho zákona, čo by teda logicky viedlo k tomu, že koalícia sa ho bude snažiť nejak obhájiť alebo vysvetliť, prečo tá naša kritika je neodôvodnená alebo zbytočná. Namiesto toho koalícia tu sedí, ministri tu sedia, koaliční poslanci tu tiež sedia a všetci sú ticho. Čiže to mi úplne nesedí. A paralelne k tomu koalícia hovorí, že zdržujeme schvaľovanie štátneho rozpočtu. No tak sme teda dali návrh, že, samozrejme, zdržovať nechceme, tak prehoďme poradie, teraz na chvíľku dajme nabok kompetenčný zákon, pretože očividne je zlý, a poďme rokovať o štátnom rozpočte, ale to sám pán predseda parlamentu Pellegrini povedal, že vlastne nechce. Takže prepáčte, ja naozaj už sa, som si to tu snažil sa aj nejak nakresliť a zosumarizovať si to a naozaj sa strácam v tom, čo táto vláda skúsených politických harcovníkov v skutočnosti chce. Ďakujem pekne.
Hrnčiar, Andrej, podpredseda NR SR (2017-09-07):
Ďakujem. Otváram všeobecnú rozpravu. Do rozpravy som dostal dve písomné prihlášky: za klub OĽANO pán poslanec Eduard Heger a ďalším prihláseným je pán poslanec Miroslav Ivan. Nech sa páči, pán poslanec Heger.
P. Paška, predseda NR SR: (2010-02-11):
(Hlasovanie.) 125 prítomných, 85 za, 38 sa zdržalo, 2 nehlasovali. Tieto body sme schválili.
Bužo, Lukáš, poslanec NR SR (2024-01-17):
Ďakujem za slovo. Pán kolega Šmilňák, vaše vystúpenie bolo ľudské, vecné a konštruktívne. A dovoľte mi vás doplniť takým konkrétnym, konkrétnou udalosťou alebo príkladom. Tak ako ste hovorili o tom, že vlastne Slovensko sa stane pre, pre mnohých takou lákavou destináciou, aby, aby sa tu mohlo ďalej vlastne pokračovať v korupcii. Tak ako som vo svojej rozprave hovoril o pánovi Ciriakovi, tak pán Ciriak bol súčasťou antitímu na policajnej inšpekcii, ktorý mal z z úzadia riadiť podnikateľ Peter Košč, prezývaný ako pán X. Úloha tohto tímu bolo mariť prácu vyšetrovateľa NAKA okolo Jána Čurillu. Dnes čelia stíhaniu takmer všetci členovia antitímu. Viacerí ušli do zahraničia, odkiaľ ich nevydajú na trestné stíhanie. Spoza hraníc operujú okrem Košča aj ďalší už dnes odsúdení aktéri Marián Kučerka a Ján Kaľavský. O ich svedeckej výpovedi sa na tlačových konferenciách pravidelne opieral líder SMER-u Robert Fico. Tu jasne vidíme, ako vlastne táto novela komu má slúžiť, a tak ako vy ste vo svojom prejave hovorili o tom, že tu idú vlastne pre svojich ľudí vytvárať podmienky pre to, aby sa tu mohli opäť vrátiť, tak toto je dôkaz toho, že vlastne tu vidíme konkrétne, konkrétne na tomto prípade, že vlastne toto sa pripravuje pre týchto ľudí. A ďakujem, že ste sa zastali čestných, obyčajných ľudí, ktorí neviem, či ostanú na Slovensku a či sa tu budú cítiť bezpečne, tak ako ste spomínali tých svojich známych, ktorí, ktorí hovorili, že relatívne je tu bezpečne. Verím, že spravodlivosť zvíťazí a že ľudia sa tu budú cítiť naďalej bezpečne a hlavne tí čestní ľudia... (Prerušenie vystúpenia časomerom. Potlesk.)
Baránik, Alojz, poslanec NR SR (2016-06-17):
Ďakujem. Ďakujem pánovi poslancovi Dostálovi za super rozpravu. Zopár myšlienok z toho, čo povedal, ma zaujalo. A v tej súvislosti jednak ide o tú originalitu toho spracovania tohto problému. Teraz už keď ponechám to, že vystúpenie pána Krajniaka z veľkej časti sa venovalo niečomu inému, ako tomu o čom pojednáva tento návrh zákona, tak chcem povedať toto: Tento problém, tak ako ho úzko špecifikoval navrhovateľ, má elegantné riešenie. Len to riešenie, samozrejme, zasahuje do toho, čo nám sem zaviedli komunisti a čoho sa tu nikto akosi nechce zbaviť. Keby sme tu mali právo, ako platilo vždy pred tým, ako prišli komunisti, ako platí v Čechách, tak ten, kto by postavil stavbu na cudzom pozemku, by ihneď o ňu prišiel. Pretože stavba ide za pozemkom. Keby to platilo ako v Čechách, tak by to bolo tak, že to, čo je postavené, toho sa to netýka, ale čo je novopostavené, tam automaticky pripadne stavba na pozemok. Teda pripadne vlastníkovi pozemku. Takéto riešenie sme akosi nechceli použiť, pretože by to zasiahlo do komunistickej mentality úpravy nášho občianskeho práva, kde komunisti mali záujem na tom, aby vlastníci pozemkov boli bezvýznamní, aby sa oddelilo vlastníctvo stavby od vlastníctva pozemku. Toto riešenie existuje a nemusel by sa tento problém riešiť cez fokusáciu na to, že kto je tu zlý a kto tu porušuje zákony.
Klus, Martin, podpredseda NR SR (2019-11-27):
Ďakujem pekne. Otváram rozpravu. Do rozpravy som dostal jednu písomnú prihlášku, za poslanecký klub OĽANO. Pán poslanec Heger, nech sa páči.
Blanár, Juraj, podpredseda NR SR (2022-11-08):
Toľko rozprava, ktorú vyhlasujem za uzavretú. Predpokladám, že pani navrhovateľka nemá záujem o záverečné slovo, keďže vystupovala. Pani spravodajkyňa? Ďakujem pani spravodajkyni. Pani navrhovateľku poprosím, aby ešte ostala na svojom mieste, budeme hlasovať o tomto bode o jedenástej hodine a prerušujem rokovanie o tomto bode programu. A ešte by som dal slovo pani poslankyni Halgašovej, ktorá prednesie v prvom čítaní návrh poslankyne Národnej rady Slovenskej republiky Jarmily Halgašovej na vydanie zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov . Je to pod parlamentnou tlačou 1240, návrh na pridelenie výborom v rozhodnutí 1300. Nech sa páči, pani navrhovateľka, máte slovo.
Kollár, Boris, predseda NR SR (2023-03-22):
Prosím, prezentujme sa a hlasujeme. (Hlasovanie.) Prítomných 133 poslancov, za 71, proti 3, zdržalo sa 59. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Glváč, Martin, podpredseda NR SR (2018-02-01):
Ďakujem. Pán poslanec, chcete položiť doplňujúcu otázku? Nie je tomu tak. Nasleduje otázka od poslankyne Janíkovej a znie: „Pán premiér, ako vidíte rast slovenskej ekonomiky na tento rok?“ Nech sa páči.
Kaník, Ľudovít, poslanec NR SR (2015-04-24):
Gibalová. Jaj, pardon. (Smiech v sále.) Pokračuje schôdza pod heslom: „Zlodej kričí, chyťte zlodeja.“ Takže, pán Martvoň, vy ste v tom len pokračovali, zopakovali ste tie staré známe argumenty, ktoré sú falošné a klamlivé. Pretože tu nie je problém v tom, že bola nízka cena, že preto neboli vyplatení subdodávatelia. Problém je v tom, že sa podnik tuneloval. A tuneloval sa pod priamym dozorom vlády a pod nečinnosťou vlády. To je ten problém. Pretože keby to tak nebolo, tak iné firmy by nepostavili a nevyplatili. A mnoho iných firiem postavilo, svoje zákazky dokončilo a vyplatili subdodávateľov. Len Váhostav, Doprastav a TSS Grade nie. Živnostníci nemali inú možnosť. Položili ste im nôž na krk a povedali, buď zoberú to, čo vám ponúkame, alebo dostanete len tých 15, 18 %. Takže chváliť sa tým, že vláda obrala živnostníkov o 50 % ich majetku, ich hodnoty, ich oprávnenej pohľadávky, ktorá je bez problémov vymožiteľná od Váhostavu, pokiaľ to vymáha vláda, je zvrhlé a perverzné.
Pellegrini, Peter, predseda NR SR (2014-12-04):
Hlasujeme o postúpení zákona do tretieho čítania ihneď. (Hlasovanie.) Prítomných 142 poslancov, za 83, proti 47, zdržalo sa 12 poslancov. Návrh sme schválili. Konštatujem, že sme v treťom čítaní , otváram rozpravu v rámci tretieho čítania. Pýtam sa, či sa niekto hlási do rozpravy. Pán poslanec, vy sa hlásite, alebo to je ten procedurálny? V poriadku. Končím možnosť prihlásiť sa do rozpravy. Vyhlasujem rozpravu za skončenú. Pán spravodajca, uveďte záverečné hlasovanie.
B. Bugár, podpredseda NR SR: (2002-11-06):
(Hlasovanie.) Prítomných je 126 poslancov, za návrh 73, proti 53. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Vážené pani poslankyne, vážení páni poslanci, predseda Národnej rady Slovenskej republiky zvoláva teraz poslanecké grémiu, takže vyhlasujem 15-minútovú prestávku. V rokovaní budeme pokračovať o 15 minút. (Prerušenie rokovania o 15. 25 hodine.) (Pokračovanie rokovania o 16.15 hodine.)
Grendel, Gábor, podpredseda NR SR (2021-05-14):
Ďakujem, pán spravodajca. Prerušujem rokovanie o tomto bode programu. Vyhlasujem päťminútovú prestávku a zvolávam poslanecké grémium. (Krátka prestávka. Zasadnutie poslaneckého grémia.) (Po prestávke. Zaznievanie gongu.)
Suja, Miroslav, poslanec NR SR (2021-03-30):
Pán podpredseda, ďakujem za slovo. Vážený kolega, áno, súhlasím s tetou, že perfektný zákon. Len si uvedomme, že pred rokom v lete tu minimálne trikrát tí autodopravcovia, ktorí neboli zazmluvnení, súkromní tu protestovali a hovorili, aké likvidačné majú splátky, ktoré pričom oni nespadali nikde, aby mohli banky toto oddialiť alebo aby mohli si od bánk dostať nejaký úver alebo odklad splátok. To znamená, že pred rokom nám tu trikrát zablokovali Národnú radu, boli u predsedu parlamentu, podpredseda parlamentu ich čakal a po roku sme im začali pomáhať. Ja si myslím, že toto sa malo spraviť oveľa skôr, a tento zákon je dobrý, ale mal prísť oveľa skôr. A, samozrejme, autoškoly, školiace strediská, to je úplný súhlas. Ale teraz vytrhávať, že áno, že títo, ak im nepomôžeme, môže, že padnú, ale čo ďalšie tie stovky a tisíce ľudí, desiatky, stovky profesií, ktoré máme, ktoré potrebujú takisto pomôcť. Teraz tí nadobudli vaším vystúpením taký pocit, že, aha, staráte sa len o tých a na nás sme zabudli. Ja si myslím, že mal by tu prísť nejaký návrh zákona, kde celoplošne odškodníme podnikateľov, a nemyslím teraz zo zisku, ale aspoň z tých strát, ktoré mali, aby sa spamätali, aby nešli do mínusu, a toto by bola, myslím, tá správna cesta, a nie postupne vyťahovať jednotlivé profesie. To je môj návrh. Ja viem, že pán minister je tu len za dopravu, ale toto je návrh aj pre celú vládu, že takéto celoplošné, tak ako to bolo v Rakúsku alebo na Západe, že to bolo urobené, to by sme urobili jednou, jedným razom kus dobrej roboty a pomohli všetkým tým živnostníkom, všetkým tým podnikateľom, ktorí teraz idú o... ďaleko v mínuse, ktorí sú ďaleko v mínuse, a teraz isto budú pociťovať ako krivdu, všetkých tých 99 %, ktorí nie sú medzi tými troma profesiami, čo sme teraz tuná vymenovali, dokonca dvoma, lebo školiace strediská autoškoly je to isté. Samozrejme, potrebujú aj títo, lenže na týchto sme zabudli a teraz právom sa budú cítiť ukrivdení. Preto navrhujem, aby sme to skúsili ako celoplošne nejaký návrh. Ak to dáme ako opozícia, to neprejde, preto je to výzva pre vás koaličných poslancov a vládu. Ďakujem.
S. Kahanec, poslanec: (2007-02-07):
Takže bol by som rád, keby sme  veci dodržiavali, dodržiavali aj pri rokovacích poriadkoch a procedúrach hlasovania a podobne. A teraz mi dovoľte, aby som pokračoval vo svojom vystúpení, ktoré som začal pred obedom, a dokončil ho. Ukončím s tým posledným odsekom, ktorý sa týkal toho, že vzniká tu problém aj s opätovným schvaľovaním regulačnej politiky, keďže táto politika bola na ďalšie regulačné obdobie už schválená v roku 2006 a že takéto ustanovenie v podstate predstavuje nepriame doplnenie § 12 ods. 2 a 3 zákona, kde už bol ustanovený jednotný postup na tvorbu a schvaľovanie regulačnej politiky. A pokračujem ďalej. A to sa už asi nedá chápať inak ako svojvoľné zasahovanie do už schválenej regulačnej politiky a opäť je to spojené s otázkou porušovania právnej istoty. Vážené panie poslankyne, páni poslanci, vážený pán minister, hostia, ďalšie problémy predloženej novely zákona súvisia najmä s ustanoveniami § 6 ods. 6, § 11 ods. 4, § 69 písm. a). V podstate sú to body spoločnej správy 23, 24, 27 a týkajú sa najmä návrhov, ktoré na prerokovanie gestorského výboru predložil Výbor Národnej rady pre financie, rozpočet a menu. V týchto navrhovaných ustanoveniach je riešená otázka úradom vydávaných povolení na distribúciu plynu pre prípady, že už je vybudovaná distribučná sieť, resp. je navrhnutá na jej vybudovanie a nie je nasýtená a je zároveň schopná zabezpečiť distribúciu. Hlavným zámerom týchto návrhov je zabezpečiť efektívnosť prevádzky a zabrániť fragmentácii plynovodnej sústavy, ktorá by viedla k znižovaniu efektívnosti existujúcich sietí a udržať princíp poštovej známky pre existujúce distribučné spoločnosti, t. j., aby všetci odberatelia platili rovnaké distribučné poplatky. Napriek tomu, že gestorský výbor odporučil tieto navrhované zmeny neschváliť, chcel by som vás, vážení poslanci, poslankyne, poprosiť predovšetkým v záujme zabezpečenia ekonomickej efektívnosti siete, aby sme tieto návrhy podporili. Zároveň chcem v súvislosti so spoločnou správou (tlač 149a) procedurálne navrhnúť, aby boli body 9, 10 a 14, 18, 23, 24 a 27 vyňaté na osobitné hlasovanie. Na záver vás, vážené kolegyne, kolegovia, dovoľujem si ešte raz poprosiť o podporu týchto pozmeňujúcich návrhov skupiny poslancov predloženého pánom poslancom Janišom a o podporu bodov 18, 23, 24, 27 spoločnej správy, a to aj napriek tomu, že pri takýchto vážnych výhradách k zákonu o regulácii sieťových odvetví, ktoré odzneli v rozprave, by tým najlepším riešením bolo vrátenie zákona na prepracovanie. Ďakujem pekne.
Simon, Zsolt, poslanec NR SR (2013-02-07):
Ďakujem veľmi pekne. Pán minister je to historický okamih pre mňa, že ste nabrali odvahu a vystúpili za rečníckym pultom, ale musím povedať pár faktov na doplnenie na vaše vystúpenie. Je treba povedať, že toto verejné obstarávanie na tento softvér vzniklo za prvej Ficovej vlády, keď, neviem, bol to asi minister Becík, ktorý sedel v tom kresle, ktorý je expertom vášho pána premiéra. V tom čase, ak si dobre spomínam, aj táto pani kontrolórka dostala alebo nastúpila na NLC. Vzhľadom k tomu, že financie každý musí niekde šetriť, tak nové vedenie, do ktorého ministerstvo nemá právo zasahovať, že koho prepustí, koho neprepustí, v rámci šetrenia pristúpilo k zníženiu počtu pracovníkov. A táto kontrolórka sa dostala do tohto zoznamu. To, že asi nebola kvalitná, keď si zobrala so sebou, ako hovoríte, tie papiere, tak asi právom ju, pristúpili k tomu, že ju prepustili v januári, lebo asi neplnila svoje povinnosti. Lebo pracovník, ktorý si plní svoje povinnosti, nezoberie si oficiálne doklady zo svojho úradu preč do svojho vlastného archívu. No pre mňa zostáva len poznamenať, že súčasné vedenie NLC je také isté, aké bolo v roku 2009.
Gaborčáková, Soňa, poslankyňa NR SR (2016-05-18):
Ďakujem za slovo. Tak ja tiež pracujem 17 rokov na charite a naozaj chcem povedať k tomu, že nejde o odľahčenie len možno podnikateľov, na ktorých často SaS naráža. Ja chcem povedať, že ľudia na charite pracujú za minimálne mzdy so srdcom a s vierou, že je to ich poslanie. A naozaj práve tieto výdavky nám spôsobujú trošku tých, trošku iných, spôsobujú to, že nemôžme tým ľuďom pridať. Takže ja naozaj chcem povedať nielen za podnikateľský sektor, ale aj za charity ako také, že je to pre nás zaťažujúce. Ďakujem.
Bugár, Béla, podpredseda NR SR (2017-06-14):
No tak, páni poslanci, páni poslanci!